חיה זיסל ברון ז"ל הייתה בת שלושה חודשים בלבד כשנרצחה בפיגוע הדריסה בירושלים. בקונסוליה האמריקנית בירושלים ראו את הפיגוע בצורה שונה וחסרת רגישות. העתק של הודעה שהגיעה לידי ynet מגלה כי בקונסוליה הגדירו את האירוע כ"תקרית תנועה".

עוד בחדשות:

לילה קטלני בכבישים: 3 הרוגים בתאונות

ארגון הטרור הכי עשיר: מיליון דולר ביום מנפט

ההודעה נשלחה לעובדים בלילה שעות לאחר שהיה כבר ברור שמדובר בפיגוע טרור. בהודעה ביקשה הקונסוליה להתריע בפני עובדיה על הפרות סדר באזור ירושלים.

"החל מהשעה 21:05 התקבלו דיווחים על אי-שקט", נכתב בהודעה. "הפגנות בשכונות רבות של מזרח ירושלים מיוחסות לתקרית התנועה שהייתה מוקדם יותר ליד הגבעה הצרפתית. הימנעו מהפגנות ודווחו על כל מקרה חירום למשלחת".

ההודעה ששלחה הקונסוליה האמריקנית לעובדיה

גם עצם היותה של התינוקת אזרחית אמריקנית, שנרצחה על ידי עבד א-רחמן א-שלודי, תושב סילוואן שהיה מזוהה עם חמאס, לא מנעה את ההודעה האומללה. בנוסף, התברר כי בעת הפיגוע שהה דיפלומט אמריקני באזור שכמעט ונפגע בפיגוע הדריסה ומסר אתמול עדות במשטרת ירושלים.

השטח בוער כוננות בי-ם: "חשש ממהומות אחרי התפילות" עומרי אפרים, חסן שעלאן ונועם (דבול) דביר אחרי ימים של אלימות, במשטרה מעריכים שערבים ינסו להפר את הסדר אחרי תפילות יום השישי. גיל המתפללים בהר הבית יוגבל. המשטרה: "אפס סבלנות". אמש: עימותים בסילוואן ליד בית המחבל, 12 עצורים. ל-ynet נודע: המשטרה לא תגברה את כוחותיה באופן קבוע בחודשים האחרונים כוננות בי-ם: "חשש ממהומות אחרי התפילות"

עובדים בקונסוליה האמריקנית, שבה מועסקים גם פלסטינים רבים, זעמו על נוסח ההודעה שנשלחה לעובדים ואמרו כי "מדובר בהודעה שערורייתית וחסרת רגישות".

גורמים בקונסוליה אמרו כי בהודעה לא הייתה כוונה להמעיט מחומרת האירוע ומנסחי ההודעה רצו להתמקד באזהרות לעובדים מפני הפגנות.

דובר הקונסוליה האמריקנית בירושלים לזלי אונדיזמן מסר בתגובה: "העמדה שלנו היא עמדת דוברת מחלקת המדינה, שגינתה בלשון החריפה ביותר את מעשה הטרור בירושלים. הבענו את תנחומינו העמוקים למשפחת התינוקת, שלפי הדיווחים היא אזרחית אמריקנית, שנהרגה בהתקפת הטרור הנתעבת הזו. העלנו את הודעת הגינוי החריפה לאתר האינטרנט שלנו ולדף הפייסבוק של הקונסוליה".